“गोरोन्थिया नोंनिनो सोदोमस्रि“- बे सुंद’ सल’खौ लिरदों जाखांफुनाय रेबग्रा मैखोम बुसुमतारीआ। मोजां आखुथाइ गोनां सल’नि खारथाइखौ गोख्रों खालामो। बेखायनो सुंद’ सल’ रेबग्राफोरा समाजाव गोहोम खोख्लैनो हानाय आखुमा सोरजिनांगौ। मैखोम बुसुमतारीआ सोदोमस्रिनिनो गोरोन्थिखौ आसि थुनानै होदों। कक्राझार नोगोरनि आथिखाल बुब्लिनि मोगथां सावगारिखौ सोदोमस्रिनि आखुमाजों फोरमायथिदों। सिख्ला मानसिफोरानो बारफ्राव थांनानै जौ लोंनाय आरो लाइमोन जिउखौ फोजोबनानै लाना समाजनि गोदान जेंना महरै नुजादों आरो सोदोमस्रिनि मेट्रिकनि फिथाइया मानो थेफा जानांदों- बेखौ रेबग्राया फोरमायदों। फार्सेथिं बाबुवा मोजां नाजानै मेट्रिकखौ सेथि थाखोआव उथ्रिनो हादोंमोन। सोदोमस्रिनि बिमायाजों बाबु बिमाजों कलेज फरायनाय लोगो। बिमादै सोमोन्दो लिङो नाथाइ बाबुवा बिजों सिनायथिलायनाय गैया। सोलोंथाइयारि बिथिंखौ नोजोराव दोननानै बाबु आरो सोदोमस्रिनि दावगानाय आरो गोग्लैसोनायखौ फोरमाइनाया गाहाम जादों। रैमालिया बाबुनि बिनानाव असेथार। बियो बिदाखौ जंखायनो मोजां मोनो। बिनानाव रैमालि साननायबादि नाथाइ बिदा बाबुवा जाहैयाखिसै। गोरोन्थिया सोदोमस्रिनि मार। सल’ फोरमाय आदबा जार्नाल जादों। उनफ्राव साबसिन सल’ फरायनो नेबाय।